CELEX: 62019CB0483
Language: hu
Date: 2019-12-11 00:00:00
Title: C-483/19. sz. ügy: A Bíróság (nyolcadik tanács) 2019. december 11-i végzése (Cour du travail de Liège [Belgium] előzetes döntéshozatal iránti kérelme) – Ville de Verviers kontra J (Előzetes döntéshozatal – A Bíróság eljárási szabályzatának 99. cikke – Szociálpolitika – 1999/70/EK irányelv – ESZSZ, UNICE és CEEP keretmegállapodás a határozott idejű munkavégzésről – 2. szakasz – A keretmegállapodás hatálya – A tagállamok azon lehetősége, hogy kizárják a szakképzési viszonyokat és szakmai képzési rendszereket, valamint az állami vagy államilag támogatott szakképzések, beilleszkedési vagy átképzési programok keretében kötött munkaszerződéseket vagy munkaviszonyokat – Következmények)

2.3.2020   
            
            
               HU
            
            
               Az Európai Unió Hivatalos Lapja
            
            
               C 68/27
            
         
      A Bíróság (nyolcadik tanács) 2019. december 11-i végzése (Cour du travail de Liège [Belgium] előzetes döntéshozatal iránti kérelme) – Ville de Verviers kontra J
      (C-483/19. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - Szociálpolitika - 1999/70/EK irányelv - ESZSZ, UNICE és CEEP keretmegállapodás a határozott idejű munkavégzésről - 2. szakasz - A keretmegállapodás hatálya - A tagállamok azon lehetősége, hogy kizárják a szakképzési viszonyokat és szakmai képzési rendszereket, valamint az állami vagy államilag támogatott szakképzések, beilleszkedési vagy átképzési programok keretében kötött munkaszerződéseket vagy munkaviszonyokat - Következmények)
      (2020/C 68/29)
      Az eljárás nyelve: francia
      
         A kérdést előterjesztő bíróság
      
      Cour du travail de Liège
      
         Az alapeljárás felei
      
      
         Felperes: Ville de Verviers
      Alperes: J
      
         Rendelkező rész
      
      Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv mellékletében található, 1999. március 18-án kötött, a határozott ideig tartó munkaviszonyról szóló keretmegállapodás 2. szakasza 2. pontjának b) pontját úgy kell értelmezni, hogy azzal nem ellentétes az, hogy a nemzeti jogalkotó, amely az e rendelkezés által tekintetében elismert lehetőséggel élve az 1999/70 irányelvet és a keretmegállapodást átültető nemzeti szabályozás hatályából kizárta a szerződések bizonyos kategóriáját, mentesüljön attól, hogy olyan jellegű nemzeti intézkedéseket fogadjon el, amelyek biztosítják a szerződések e kategóriájába tartozó munkavállalók számára a keretmegállapodás által követett célkitűzések tiszteletben tartását.
      
         (1)  HL C 288.., 2019.8.26.